CELEX: 62019TN0834
Language: da
Date: 2019-12-05 00:00:00
Title: Sag T-834/19: Sag anlagt den 5. december 2019 – e*Message Wireless Information Services mod EUIPO – Apple (e*message)

10.2.2020   
            
            
               DA
            
            
               Den Europæiske Unions Tidende
            
            
               C 45/86
            
         
      Sag anlagt den 5. december 2019 – e*Message Wireless Information Services mod EUIPO – Apple (e*message)
      (Sag T-834/19)
      (2020/C 45/72)
      Stævningen er affattet på tysk
      
         Parter
      
      
         Sagsøger: e*Message Wireless Information Services GmbH (Berlin, Tyskland) (ved advokat A. Hotz)
      
         Sagsøgt: Den Europæiske Unions Kontor for Intellektuel Ejendomsret (EUIPO)
      
         Den anden part i sagen for appelkammeret: Apple Inc. (Cupertino, Californien, De Forenede Stater)
      
         Oplysninger vedrørende sagen for EUIPO
      
      
         Indehaver af det omtvistede varemærke: e*Message Wireless Information Services GmbH
      
         Det omtvistede varemærke: EU-figurmærket e*message i farverne gul-orange og sort – EU-varemærke nr. 1 548 619
      
         Sagen for EUIPO: Ugyldighedssag
      
         Den anfægtede afgørelse: Afgørelse truffet den 10. september 2019 af Femte Appelkammer ved EUIPO (sag R 2454/2018-5)
      
         Påstande
      
      
                  —
               
               
                  Den anfægtede afgørelse annulleres.
               
            
                  —
               
               
                  Afgørelse truffet den 25. oktober 2018 af annullationsafdelingen ved EUIPO (nr. 13 800 C) annulleres.
               
            
                  —
               
               
                  Ugyldighedsbegæringen vedrørende EU-varemærke nr. 1 548 619 af 22. september 2016 forkastes.
               
            
                  —
               
               
                  EUIPO og i givet fald intervenienten tilpligtes at betale sagsomkostningerne.
               
            
         Anbringender
      
      
                  —
               
               
                  Tilsidesættelse af artikel 59, stk. 1, litra a), sammenholdt med artikel 7, i Europa-Parlamentets og Rådets forordning (EU) 2017/1001, og af artikel 2, første punktum, TEU, sammenholdt med artikel 1, stk. 2, TEUF (retsstatsprincippet og princippet om, at myndigheders handlinger skal have retsgrundlag »Rechtssatzvorbehalt«)
               
            
                  —
               
               
                  Tilsidesættelse af artikel 59, stk. 1, litra a), sammenholdt med artikel 7, stk. 1, litra b) og c), i Europa-Parlamentets og Rådets forordning (EU) 2017/1001, på grund af en retligt fejlagtig anvendelse af den aktuelle normforståelse af artikel 7, stk. 1, litra b), og c), i Europa-Parlamentets og Rådets forordning (EU) 2017/1001 på ansøgningstidspunktet for det anfægtede EU-varemærke og på grund af manglende konstateringer vedrørende normforståelsen af artikel 7, stk. 1, litra b), og c), i Rådets forordning (EF) nr. 207/2009 på ansøgningstidspunktet
               
            
                  —
               
               
                  Tilsidesættelse af artikel 59, stk. 1, litra a), sammenholdt med artikel 7, stk. 1, litra c), og artikel 64, stk. 5, i Europa-Parlamentets og Rådets forordning (EU) 2017/1001, på grund af manglende faktiske konstateringer vedrørende omsætningskredsenes opfattelse på ansøgningstidspunktet og for ringe krav til beviset for og konstateringen af, at der forelå en absolut registreringshindring på ansøgningstidspunktet i forbindelse med en registreringsprocedure, der lå langt tilbage i tiden
               
            
                  —
               
               
                  Tilsidesættelse af artikel 59, stk. 1, litra a), sammenholdt med artikel 7, stk. 1, litra c), i Europa-Parlamentets og Rådets forordning (EU) 2017/1001, på grund af en fejlagtig bedømmelse af det anfægtede EU-varemærkes figurbestanddele og manglende faktiske konstateringer om ansøgningstidspunktet
               
            
                  —
               
               
                  Tilsidesættelse af artikel 59, stk. 1, litra a), sammenholdt med artikel 7, stk. 1, litra b), i Europa-Parlamentets og Rådets forordning (EU) 2017/1001, på grund af en fejlagtig bedømmelse af særpræget og manglende faktiske konstateringer om ansøgningstidspunktet
               
            
                  —
               
               
                  Tilsidesættelse af artikel 17 i Den Europæiske Unions charter om grundlæggende rettigheder, artikel 1 i den første tillægsprotokol til EMRK, sammenholdt med artikel 6, stk. 1-3, TEU, og artikel 2, stk. 1, TEUF, samt de almindelige retsprincipper om beskyttelse af den berettigede forventning og retssikkerhed (artikel 2, første punktum, TEU), på grund af den fejlagtige ophævelse af en begunstigende, lovlig forvaltningsakt
               
            
                  —
               
               
                  Tilsidesættelse af artikel 17 i Den Europæiske Unions charter om grundlæggende rettigheder, artikel 1 i den første tillægsprotokol til EMRK, sammenholdt med artikel 6, stk. 1-3, TEU, og artikel 2, stk. 1, TEUF, samt de almindelige retsprincipper om beskyttelse af den berettigede forventning og retssikkerhed (artikel 2, første punktum, TEU), på grund af den fejlagtige tilbagekaldelse af en begunstigende, lovlig forvaltningsakt.